Generelt skal alle som går igjennom et gynekologisk inngrep vurderes for tromboseprofylakse med lavmolekylært heparin (LMWH) ved journalopptak.

Pasientene deles i 3 risikogrupper: lav -, moderat-, høyrisiko for venøs tromboemboli (VTE).

Kontraindikasjoner

Absolutte

Heparin induserbar trombocytopeni.

Pågående hjerneblødning eller GI blødning.

Alvorlig grad av koagulasjonsdefekt eller von Willebrands sykdom.

Bernard-Souliers syndrom.

Glanzmanns trombastheni.

Allergi mot heparin.

Relative, Rådfør med hematolog/nevrokirurg

alvorlig leversvikt

nyresvikt

hypertensjon>170/110

nylig operasjon på CNS.

Risikogrupper (profylakse, evidensnivå)

Lavrisiko (tidlig mobilisering, ingen medikamentell profylakse, Grad 1 C)

Operasjonsvarighet < 30 minutter.

Frisk < 40 år

Lite invasive inngrep: fraksjonert abrasio, hysteroskopi, revisio, kir.ab prov., Novasure.

Moderat risiko(lavdose tromboseprofylakse)

Operasjonstid mellom 30 og 120 minutter

alder > 40 år

overvekt (BMI > 25)

røyking

polycytaemi (Htk over 50%)

kombinasjonsp-piller, HRT eller Tamoxifen siste måned før inngrepet

kardial/respiratorisk/renal insuffisiens

Hvis pasienten tilfredsstiller mer enn ett av risikokriteriene, er hun i høyrisiko gruppe.

Profylakse ved moderat risiko (Grad 1 A)

LMWH (Fragmin®) 2500 IE s.c. 6 timer etter operasjonen.

Deretter Fragmin® 2500 IE s.c. x 1 til utskrivelse.

Brukere av kombinasjons p-piller, HRT/SERM eller tamoxifen skal få profylakse i 10 dager (kan starte opp med disse igjen 4 uker etter oper.) Primært seponering 4 uker før operasjon og 2 uker etter operasjon. Obs trygg prevensjon – gravitest før inngrep.

> 90 kg skal ha 5000 IE sc Fragmin® etter samme regime.

Høyrisiko(høydose tromboseprofylakse)

Operasjonsvarighet over 120 minutter eller omfattende cancer kirurgi

Tidligere DVT eller familiær trombosetendens (førstegrads slektning med DVT/LE med eller uten påvist trombofili: antitrombin-, protein C-, protein S-mangel, APC resistens, Leiden mutasjon, protrombin mutasjon)

Gravid

Cancer

Profylakse (Grad 1 A)

5000 IE sc Fragmin® kvelden før inngrepet.

5000 IE sc Fragmin® 6 timer etter operasjonen.

5000 IE sc Fragmin® x 1 i 10 dager. Lengre ved komplisert forløp.

Resttumor/gjenværende metastaser etter cancerkirurgi, tidligere DVT/trombophili samme regime i 28 dager.

> 90 kg skal ha 7500IE sc Fragmin® etter samme regime.

Elastiske strømper (Grad 2 A).

Alvorlig antitrombinmangel bør ha i tillegg Atenativ (antitrombin konsentrat). Dosering 50 IE/kg initialt, senere 30IE/kg/døgn.

Regional anestesi

Egnethet avgjøres i samarbeid med anestesilege.

Relativt kontraindisert med spinal/EDA

Mindre enn 20 timer etter siste terapeutiske Fragmin® dose.

Mindre enn 10 timer etter siste profylaktiske Fragmin® dose.

Antikoagulerte med INR > 1,8

Trombocytopeni Trc < 50.

Kilder

Up-to-Date: Prevention of venous tromboembolic disease in surgical patients, updated oct. 2012

Prof. Frank Brosstad: Arteriell og venøs tromboembolisme, Profylakse og behandling

Retningslinjer for tromboseprofylakse, Avdeling for gynekologisk kreft, OUS-Radiumhospitalet, 2011

www.relis.no

Scandinavian Society of Anaesthesiology and Intensive Care Medicine Guidelines. Neuraxial blockade in the anticoagulated patient: Brief version with recommendations

Hvidovre Hospital, Prosedyre for Tromboseprofylakse ved gyn/obstet operation

Tromboseprofylakse til gynækologiske patienter i SDK avsnit. Bartholdy, Clausen